BA16

BA16 estas la deksesa numero de la literatura libroforma revuo Beletra Almanako (BA), aperinta en februaro 2013.

 Enhavo 
Prezento (Jorge Camacho)

 Originala Prozo 
 Jesper Jacobsen: Arkta simfonio, pri ŝipo kiu restas blokita inter la arkta glacio.

 Originala Poezio 
 Liven Dek: Hajkoj al la ibera kvaropo, nome al Miguel Fernández, Gonçalo Neves, Abel Montagut, Jorge Camacho kaj Liven Dek mem.
 Alexandrine Omba: Vivo.
 Baldur Ragnarsson: Senekipe; Halto.

 Tradukita Poezio 
 Robindronath Tagor: Kvar poemoj: Kanto 1; Kanto 2; Kanto 3; La ora barko (trad. Probal Daŝgupto)

 Eseoj / Artikoloj 
 Humphrey Tonkin: 125 jaroj: Esperanto tiam kaj nun. Trarigardo al historio de Esperanto. Unue enkuntekstigo de ĝia naskiĝo en epoko de revolucioj de grandurboj, industriiĝo, internaciaj institucioj, revoj pri mondo sen landlimoj ktp. Poste esperantistoj ne kapablis aliri gravajn defiojn ĉefe pro manko de fortoj. La angla lingvo kreskis multege kaj Esperanto povas nur fariĝi la alternativa internacia lingvo.  
 Mikaelo Bronŝtejn: 20-jara Impeto: jubileo kaj funebro. Historio de la rusa eldonejo Impeto, ege grava pro siaj esperantaj produktoj kaj biografio de ĝia kreinto Aleksandr Ŝevĉenko, kiu jŭs mortis
 Mikaelo Bronŝtejn: Strugackij. Analizo de la literatura fenomeno de la fratoj Strugackij, kreintoj ĉefe de sciencfikciaj verkoj kiuj iĝis ege popularaj el la 1960-aj jaroj en Sovetunio. Komentoj pri iliaj romanoj Malfacilas esti dio, Lundo ekas sabate, Pikniko ĉe vojrando kaj Fabelo pri la Triopo, kaj pri iliaj versioj en Esperanto.
 Gunnar Gällmo: Harry Harrison, 12.3.1925-15.8.2012. Nekrologo pri sciencfikcia aŭtoro kaj esperantisto Harry Harrison.

 Recenzo 
 Andreas Künzli pri Mia stelo, de Felicja Raszkin-Nowak (trad. T. Chmielik kaj L. Ligęza). Pri membiografio de jus apolino, kiu travivis la nazian epokon en la geto de Bjalistoko, la teruraĵojn de la Dua Mondmilito kaj la komunisman epokon, ĝis sia elmigro el Pollando.

 Premiitaj tekstoj de la Belartaj Konkursoj 2012 de UEA 
 Branĉo Eseo: Aleksandro Melnikov. Leksikaj novismoj kaj neologismoj: anatemi aŭ odi? Eseo pri esperantaj leksikaj novismoj kaj neologismoj kun emfazo de iliaj fontoj. Tialoj por novaj vortoj: vivo ŝanĝiĝas, stiloj disevoluas, kaj estas necesaj por lingvopersoneco. Diversaj tipoj de neologismoj en Esperanto: por unufoja uzo (edzperanto, duonjuana) kiuj ne intencas eniri en la lingvon; kiuj inkludas novan sencon (samideano, krokodilo; el propraj nomoj (kabei): Naskozonoj de neologismoj: etnonimoj, ekzemple devena de la rusaj aŭ japanaj lingvoj kaj kulturoj; teknonimoj, tio estas teknikaj terminoj; kaj novaj kulturemoj. Interferolekto estus aro da influoj devenaj el gepatra aŭ normale uzata lingvoj. Konkludoj: oni nur skizas, estas neeviteblaj la apero de neologismoj, kaj same la apero de kontraŭneologoj, oni devus ellabori kriteriojn de (mal)dezirindeco de konkretaj neologismo-kandidatoj.
 Branĉo Teatro: Carmel Mallia. Najbaroj. Teatraĵo pri milita stato inter du najbaraj ŝtatoj, nome la Valo kaj la Monto, kies generalo estas agresema kaj tute intencas konkeri la Valon. Vidvino Nadja aliras la malamikan tendaron, allogas la generalon, kiu ebria, vekas la opozicion de sia popolo. Nadja laboras por sia urbestro Mikaelo, kiu estas enamiĝinta de Nadja.

 Eksteraj ligiloj 
 Oficiala retejo de BA (Beletra Almanako)
 BA n-ro 16, februaro 2013
 Rezultoj de la Belartaj Konkursoj

16
Kategorio:Esperanto-libroj aperintaj en 2013